સમય બદલાયો છે હવે. દયાજનક પરિસ્થિતિમાંથી સ્વતંત્રતા મળી છે આજની હાઉસ વાઇફને. હંમેશા બીજા માટે સમય ફાળવી ફરજ બજાવતી સ્ત્રી, પોતાને માટે પણ સમય ફાળવતી થઈ છે. બ્યુટિ પાર્લર, જિમ, યોગ સેંટર, કિટ્ટી પાર્ટી અને હવે તો રેસ્ટોરન્ટ્‌સમાં સ્ત્રીઓની ભીડ પણ આ વાતની ચાડી ખાય છે. પણ જિમ કે યોગ સેંટરમાં ઘણી સ્ત્રીઓ જઈ શકતી નથી કેમ કે તેમને માટે એ સમય કાઢવો પણ મુશ્કેલ છે. અને બ્યુટિ પાર્લર કે રેસ્ટોરન્ટમાં જવાય તેવી શક્યતા મહિને – બે મહિને એકવાર કદાચ ઉભી કરી શકાય છે.